Boxerul Amelian Istrătescu a obținut medalia de argint la Cupa României pentru juniori, competiție care s-a desfășurat la Drobeta Turnu Severin.
În vârstă de 16 ani, sportivul a reprezentat CS Pandurii Târgu Jiu la întrecerea care a avut loc în județul Mehedinți.
Amelian a luat "argintul", la Severin, la categoria 80 de kilograme.
Turneul reprezintă un criteriu de selecție pentru Campionatul European.
Pugilistul este pregătit de frații Doruleț și Ionuț Neamțu. La meciuri a asistat și președintele clubului, Mihai Prunariu.